pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เกษตรฯ จับมือกลุ่มมิตรผล พัฒนางานวิจัยและต่อยอดเทคโนโลยีการเกษตรเชิงพาณิชย์ระยะ 5 ปี
วันจันทร์ที่ 15 พฤษภาคม 2560
เกษตรฯ จับมือกลุ่มมิตรผล พัฒนางานวิจัยและต่อยอดเทคโนโลยีการเกษตรเชิงพาณิชย์ระยะ 5 ปี
เกษตรฯ จับมือกลุ่มมิตรผล พัฒนางานวิจัยและต่อยอดเทคโนโลยีการเกษตรเชิงพาณิชย์ระยะ 5 ปี นําร่อง 3 โครงการปลูกถั่วเขียวหลังนาทดแทนนําเข้า–เสริมทัพเกษตรอินทรีย์-พัฒนาคุณภาพดิน
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีลงนามความร่วมมือด้านการวิจัยพัฒนา และต่อยอดเทคโนโลยีการเกษตรตามแนวทางเกษตรยั่งยืน ระหว่างสํานักงานพัฒนาการวิจัยการเกษตร (องค์การมหาชน) หรือ สวก. กับ บริษัทน้ําตาลมิตรผล จํากัด และบริษัทในเครือ ว่า การลงนามความร่วมมือระหว่างกันครั้งนี้จะเป็นการร่วมมือแบบประชารัฐเน้นการปรับเปลี่ยนเพื่อลดต้นทุน เพิ่มผลผลิต และยกระดับมาตรฐานสินค้าเกษตร ซึ่งจําเป็นต้องใช้ความรู้เทคโนโลยีที่เหมาะสมกับพื้นที่ สภาพอากาศ สภาพสังคม โดยในช่วงที่ผ่านมางบประมาณด้านการวิจัยพัฒนาน้อยมากๆ เมื่อเทียบกับประเทศที่เจริญแล้ว จําเป็นต้องร่วมมือกับภาคเอกชนที่มีความพร้อม โดยเฉพาะในกรณีที่ต้องใช้เครื่องจักรกล และเทคโนโลยี เป็นการทํางานในลักษณะประชารัฐ ที่กระทรวงเกษตรฯ คาดหวังว่าจะเป็นแบบอย่างให้กับงานอื่นๆ ในอนาคตด้วย
สําหรับโครงการวิจัยภายใต้ความร่วมมือในครั้งนี้ในช่วงแรก ระยะ 5 ปี จะมีความร่วมมือในงานวิจัย 3 โครงการ คือ 1. โครงการวิจัยการปลูกพืชหลังนาเพื่อเป็นพืชหมุนเวียน และ บํารุงรักษาดิน งบประมาณ 5.4 ล้านบาท โดยพืชที่เลือกใช้ คือ ถั่วเหลือง เพราะตลาดมีความต้องการสูง แต่ผลผลิตในประเทศยังไม่เพียงพอ ต้องนําเข้าต่อปีในปริมาณที่มาก โดยปัจจุบันไทยมีความต้องการถั่วเหลืองโดยเฉลี่ยประมาณ 2 ล้านตัน แต่เราสามารถผลิตได้ในประเทศเฉลี่ยเพียงปีละ 50,000 ตันเท่านั้น ทั้งนี้ โครงการดังกล่าวเป็นการทดลองปลูกถั่วเหลืองพันธุ์เชียงใหม่ 60 และ สจ.5 โดยนําร่องในพื้นที่ 150 ไร่ ของ อ.ชุมแพ และ อ.ภูผาม่าน จ.ขอนแก่น ซึ่งเป็นการปลูกถั่วเหลืองโดยวิธีเกษตรสมัยใหม่ คือ ใช้เครื่องจักรกล เทคโนโลยี ทั้งช่วงต้นฤดูฝน และ ฤดูแล้ง ในพื้นที่แปลงนาข้าวซึ่งผลที่คาดว่าจะได้รับทําให้มีแนวทางการปลูกพืชก่อน และหลังนา โดยใช้เครื่องจักรกลที่มีอยู่เดิม รวมถึงทําให้การปลูกถั่วเหลืองก่อนและหลังนา มีต้นทุนลดลง ผลผลิตมากขึ้น และ มีคุณภาพดีขึ้นตรงความต้องการของผู้บริโภค เกษตรกรสามารถนําการวิจัยไปขยายผลในพื้นที่อื่นๆ ได้
2. โครงการวิจัยการป้องกันศัตรูพืชด้วยสารควบคุมศัตรูพืชที่ได้จากธรรมชาติ เป็นการส่งเสริมการทําการเกษตรอินทรีย์ ซึ่งจะต้องไม่ใช้สารเคมีทําการเกษตร จึงต้องการวิจัยพัฒนาการป้องกันควบคุมแมลงศัตรูพืชที่ไม่ใช้สารเคมี โดยใช้วิธีธรรมชาติ และ นวัตกรรมอื่นๆ ซึ่งผลที่คาดว่าจะได้รับจะส่งผลให้มีสินค้าเกษตรที่ปลอดภัย และลดการนําเข้าสารเคมี 3. โครงการปรับปรุงคุณสมบัติของดิน เป็นการศึกษาวิธีการปรับปรุงคุณสมบัติของดิน ให้เหมาะสมกับการทําการเกษตรในพื้นที่มีผลผลิตต่ํา โดยเน้นเป็นพื้นที่เฉพาะบริเวณ รวมทั้งการใช้ปุ๋ยที่เหมาะสมกับสภาพดินในแต่ละพื้นที่อีกด้วย ผลที่คาดว่าจะได้รับ สามารถลดค่าใช้จ่ายด้านปุ๋ย และ เพิ่มผลผลิตทางการเกษตร
...............................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th.
www.facebook.com/kasetthai
รัฐบาลไทย-ข่าวทำเนียบรัฐบาล-การยางแห่งประเทศไทยชี้แจงประเด็นการบริหารงาน ของการยางแห่งประเทศไทย
วันอังคารที่ 28 สิงหาคม 2561
การยางแห่งประเทศไทยชี้แจงประเด็นการบริหารงาน ของการยางแห่งประเทศไทย
การยางแห่งประเทศไทยชี้แจงประเด็นการบริหารงาน ของการยางแห่งประเทศไทย
วันที่ 25 สิงหาคม 2561 นายเยี่ยม ถาวโรฤทธิ์ กรรมการการยางแห่งประเทศไทย รักษาการแทนผู้ว่าการการยางแห่งประเทศไทย กระทรวงเกษตรและสหกรณ์ ชี้แจงประเด็นข่าวข้อกังวลในการบริหารงานของการยางแห่งประเทศไทย ตามที่นายอุทัย สอนหลักทรัพย์ ประธานสภาเครือข่ายสถาบันเกษตรกรชาวสวนยางแห่งประเทศไทย (สยยท.) และกรรมการผู้ทรงคุณวุฒิในคณะกรรมการนโยบายยางธรรมชาติ (กนย.) กล่าวถึงปัญหาการบริหารงานในการยางแห่งประเทศไทย โดยมีประเด็นดังนี้
1. บียู ซึ่งเป็นหน่วยธุรกิจของการยางแห่งประเทศไทย (กยท.) นํายางในสต็อกออกจําหน่ายในราคา 39.50 บาทต่อ กก. ซึ่งต่ํากว่าราคาตลาดโดยเฉลี่ย 5-6 บาทต่อ กก. และสูงกว่าราคาขี้ยาง 1-2 บาทต่อ กก.นั้น เป็นการซ้ําเติมเกษตรกรใช่หรือไม่
2. การจัดซื้อปุ๋ยเคมีแจกเกษตรกรสวนยาง ซึ่งใช้วิธีการประมูลนั้น มีขั้นตอนล่าช้า ส่งผลให้เกษตรกรได้รับการแจกจ่ายปุ๋ยเคมีช้าออกไป รวมถึงปุ๋ยเคมีที่ผ่านการประมูลยังมีราคาสูงกว่าท้องตลาดถึงตันละ 3 พันบาท จึงเสนอแนะให้ ยกเลิกการประมูลและใช้วิธีโอนเงินเข้าบัญชีเกษตรกรโดยตรง เพื่อเลือกซื้อใช้ปุ๋ยเคมีตามความเหมาะสมของแต่ละพื้นที่
3. การใช้งบการบริหารใน กยท.ค่อนข้างสูง เพราะมีแต่งตั้งคนมากเกินความจําเป็น และปัญหาการควบรวม 3 องค์กร เช่น องค์การสวนยาง กองทุนสงเคราะห์การทําสวนยาง กับสถาบันวิจัยยางของกรมวิชาการเกษตร ซึ่งนํามารวมไว้กับ กยท. ทําให้การทํางานมีลักษณะซ้ําซ้อน เพราะกรมวิชาการเกษตรยังมี พ.ร.บ.ควบคุมยาง จึงเสนอให้สถาบันวิจัยยางไปสังกัดกรมวิชาการเกษตรตามเดิม เพื่อลดค่าใช้จ่าย ผู้ชี้แจง : กระทรวงเกษตรและสหกรณ์ (การยางแห่งประเทศไทย)
ข้อเท็จจริง
ประเด็นที่ 1 การขายยางต่ําว่าราคาตลาดนั้น นโยบายของ​ กยท​. มีหน้าที่รักษาเสถียรภาพราคาให้มีเสถียรภาพและอยู่ในระดับที่สูงและเกษตรกรชาวสวนยางขายยางคุ้มการลงทุน​ อย่างไรก็ตามในคําถามของข้อที่​ 1 นี้ ทาง​ กยท.​ จะติดต่อขอรายละเอียดจากคุณอุทัย​เพิ่มเติมเพื่อจะได้อธิบายให้ชัดเจน
ประเด็นที่ 2
การจัดซื้อปุ๋ยของ​ กยท.​ ทุกครั้งเป็นไปตามมติที่ประชุมคณะกรรมการ​ กยท.​ เห็นชอบและอนุมัติและมีการเปิดการประมูลผ่านระบบ​ E bidding ตามระเบียบของกรมบัญชีกลางอย่างเคร่งครัด​
ประเด็นที่ 3
การรวม​ 3 องค์กรเป็นไปตาม​ พรบ.​ กยท.​ ปี​ 2558
---------------------
รัฐบาลไทย-ข่าวทำเนียบรัฐบาล-ปลัดกระทรวงวิทยาศาสตร์ฯ เยี่ยมชมอุทยานวิทยาศาสตร์ภาคใต้ มหาวิทยาลัยสงขลานครินทร์ และศูนย์ประสานงานกระทรวงวิทยาศาสตร์ฯ ประจำภูมิภาคภาคใต้
วันอังคารที่ 14 กุมภาพันธ์ 2560
ปลัดกระทรวงวิทยาศาสตร์ฯ เยี่ยมชมอุทยานวิทยาศาสตร์ภาคใต้ มหาวิทยาลัยสงขลานครินทร์ และศูนย์ประสานงานกระทรวงวิทยาศาสตร์ฯ ประจําภูมิภาคภาคใต้
ปลัดกระทรวงวิทยาศาสตร์ฯ เยี่ยมชมอุทยานวิทยาศาสตร์ภาคใต้ มหาวิทยาลัยสงขลานครินทร์ และศูนย์ประสานงานกระทรวงวิทยาศาสตร์ฯ ประจําภูมิภาคภาคใต้
รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี พร้อมด้วย นางสาวทิพวัลย์ เวชชการัณย์ ผู้อํานวยการสํานักงานเลขานุการคณะกรรมการส่งเสริมกิจการอุทยานวิทยาศาสตร์(สอว.) ลงพื้นที่เยี่ยมชมและติดตามการดําเนินงานอุทยานวิทยาศาสตร์ภาคใต้ มหาวิทยาลัยสงขลานครินทร์ และศูนย์ประสานงานกระทรวงวิทยาศาสตร์ฯ ประจําภูมิภาคภาคใต้ โดยมี รศ.ดร.ชูศักดิ์ ลิ่มสกุล อธิการบดีมหาวิทยาลัยสงขลานครินทร์ ผศ.คํารณ พิทักษ์ รักษาการผู้อํานวยการอุทยานวิทยาศาสตร์ มหาวิทยาลัยสงขลานครินทร์ และ นางสาวดาวริน สุขเกษม ผู้อํานวยการศูนย์ประสานงานกระทรวงวิทยาศาสตร์ฯ ประจําภูมิภาคภาคใต้ ให้การต้อนรับ ณ อาคาร LRC มหาวิทยาลัยสงขลานครินทร์ วิทยาเขตหาดใหญ่ เมื่อวันที่ 4 กุมภาพันธ์ 2560
นอกจากนี้ท่านปลัดกระทรวงวิทยาศาสตร์ฯ ได้เยี่ยมชมพื้นที่ก่อสร้างอาคารอํานวยการอุทยานวิทยาศาสตร์ภาคใต้ (จ.สงขลา) ณ มหาวิทยาลัยสงขลานครินทร์ วิทยาเขตหาดใหญ่ (พื้นที่ส่วนขยาย) ต.ทุ่งใหญ่ อ.หาดใหญ่ จ.สงขลา โดยปัจจุบันการก่อสร้างคืบหน้าไปแล้วประมาณร้อยละ 10 และมีกําหนดก่อสร้างแล้วเสร็จในเดือน ตุลาคม 2561
ข่าว/ภาพโดย : สํานักงานเลขานุการคณะกรรมการส่งเสริมกิจการอุทยานวิทยาศาสตร์กระทรวงวิทยาศาสตร์และเทคโนโลยีโทร. (66) 2333 3942-3
เผยแพร่ข่าวโดย : นายภูษิต โพธิ์แสง
E-Mail : spa@most.go.th Facebook : spaMOST
รัฐบาลไทย-ข่าวทำเนียบรัฐบาล-ออท.ออสเตรียประจำประเทศไทยเข้าเยี่ยมคารวะนายกรัฐมนตรี
วันพุธที่ 26 กรกฎาคม 2560
ออท.ออสเตรียประจําประเทศไทยเข้าเยี่ยมคารวะนายกรัฐมนตรี
ออท.ออสเตรียประจําประเทศไทยเข้าเยี่ยมคารวะนายกรัฐมนตรี
วันนี้ (26 ก.ค. 60) เวลา 13.30 น. นายเอนโน โดรฟีนิก (Mr. Enno Drofenik) เอกอัครราชทูตสาธารณรัฐออสเตรียประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีที่ออท.ออสเตรีย จะได้รับตําแหน่งอธิบดีกรมพิธีการทูต กระทรวงการต่างประเทศ สาธารณรัฐออสเตรีย และยืนยันที่จะสานต่อความร่วมมือกับออท.ออสเตรียคนใหม่ ในด้านความสัมพันธ์ทั้งสองฝ่ายยินดีที่ความสัมพันธ์ทวิภาคีมีความราบรื่น และประสงค์ให้มีการขับเคลื่อนความสัมพันธ์โดยการแลกเปลี่ยนการเยือน การประชุมหารือ และการแลกเปลี่ยนคณะผู้แทนในทุกภาคส่วนและทุกระดับ
โอกาสนี้นายกรัฐมนตรีได้กล่าวถึงสถานการณ์การเมืองไทยว่าขณะนี้กําลังเดินหน้าตาม Roadmap ในการกลับคืนสู่ประชาธิปไตยที่เข้มแข็ง และเตรียมการไปสู่การเลือกตั้ง
ด้านเศรษฐกิจ นายกรัฐมนตรียินดีที่บริษัทชั้นนําของสาธารณรัฐออสเตรียกว่า 100 บริษัท เข้ามาลงทุนในไทย ทั้งนี้ ออท.ออสเตรียกล่าวว่าภาคเอกชนออสเตรียเชื่อมั่นในศักยภาพทางเศรษฐกิจไทย และนิยมใช้ประเทศไทยเป็นศูนย์กลางการผลิตของภูมิภาคเอเชียตะวันออกเฉียงใต้
ความร่วมมือด้านการท่องเที่ยว ออท. ออสเตรียกล่าวว่าในแต่ละปีมีนักท่องเที่ยวออสเตรียเยือนไทยกว่าแสนคน และยินดีที่สายการบินไทยรื้อฟื้นเส้นทางบินตรงกรุงเทพฯ-กรุงเวียนนา จํานวน 4 เที่ยวบินต่อสัปดาห์ ซึ่งนายกรัฐมนตรีประสงค์ให้มีการส่งเสริมการท่องเที่ยวระหว่างกันแบบแพคเกจ
ด้านการศึกษา นายกรัฐมนตรียินดีที่ความร่วมมือในด้านการศึกษาระหว่างกันเป็นสาขาที่เป็นรูปธรรมมากที่สุด ทั้งในกรอบทวิภาคี และในระดับภูมิภาค ทั้งนี้ ออท. ออสเตรียประสงค์ที่จะขยายความร่วมมือด้านการอาชีวศึกษากับไทย เพื่อผลิตแรงงานที่มีคุณภาพและมีทักษะสูง สําหรับภาคธุรกิจของสาธารณรัฐออสเตรียในไทยต่อไป
****************
รัฐบาลไทย-ข่าวทำเนียบรัฐบาล-ผลการประชุมสภาการศึกษา ครั้งที่ 3/2562
วันศุกร์ที่ 13 กันยายน 2562
ผลการประชุมสภาการศึกษา ครั้งที่ 3/2562
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานการประชุมสภาการศึกษา ครั้งที่ 3/2562
เมื่อวันจันทร์ที่ 9 กันยายน 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานการประชุมสภาการศึกษา ครั้งที่ 3/2562 โดยมีนายสุภัทร จําปาทอง เลขาธิการสภาการศึกษา กรรมการผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมประชุม ณ ห้องประชุมกําแหง พลางกูร อาคาร 56 ปี สํานักงานเลขาธิการสภาการศึกษา (สกศ.)
รมว.ศึกษาธิการ เปิดเผยภายหลังการประชุมว่า ที่ประชุมได้รับทราบความก้าวหน้าการดําเนินการ ร่าง พระราชบัญญัติการศึกษาแห่งชาติ พ.ศ. ... ซึ่งได้จัดประชุมรับฟังความคิดเห็นเกี่ยวกับร่างพระราชบัญญัติฯ มาแล้ว 2 ครั้ง โดยมีผู้ทรงคุณวุฒิ ผู้แทนจากหน่วยงานหลักในกระทรวงศึกษาธิการ กลุ่มองค์กรครูใน 4 ภูมิภาค เป็นต้น โดยผลการรับฟังความคิดเห็น มีทั้งผู้ที่เห็นด้วยและไม่เห็นด้วยในประเด็นต่าง ๆ
ซึ่งกระทรวงศึกษาธิการ เปิดกว้างเพื่อรับฟังความคิดเห็นจากทุกภาคส่วน แต่ขอให้คํานึงถึงผลกระทบต่อคุณภาพการศึกษา และประโยชน์ของเด็กและเยาวชนเป็นสําคัญ หากนําผลมาใช้เพื่อเปลี่ยนแปลงการศึกษาไทยไปในทางที่ดีขึ้น ก็ควรจะเปลี่ยน แต่หากเปลี่ยนแปลงแล้วมีข้อขัดแย้ง หรือช่วยพัฒนาได้ไม่เต็มที่ ก็จําเป็นต้องพิจารณาตามเนื้อผ้า ทั้งนี้ คาดว่าจะดําเนินการประชาพิจารณ์ให้แล้วเสร็จในอีก 2 เดือนข้างหน้า
สําหรับแผนการศึกษาแห่งชาติ พ.ศ. 2560-2579 นั้น หลังจากประกาศใช้มาระยะหนึ่งก็พบปัญหาและอุปสรรคในการดําเนินงานในหลายส่วน จึงได้มีการเสนอให้มีการปรับปรุงแผนดังกล่าว เพื่อให้สอดรับกับสภาวะการศึกษาไทยที่เปลี่ยนแปลงไปในหลายบริบท และนําแผนการศึกษาแห่งชาติมาใช้เป็นเป้าหมายระยะยาวในการพัฒนาประเทศด้านการศึกษา ตลอดจนใช้เป็นกรอบแนวทางการดําเนินงาน โดยมุ่งจัดการศึกษาและการเรียนรู้ให้กับคนทุกช่วงวัย ซึ่งฝ่ายเลขานุการจะนําความเห็นและข้อเสนอแนะจากกรรมการสภาการศึกษาไปพิจารณารายละเอียดต่อไป
นอกจากนี้ ที่ประชุมได้รับทราบการศึกษาดูงานของกรรมการสภาการศึกษา ระหว่างวันที่ 10-11 กรกฎาคม 2562 ณ จังหวัดนครพนม โดยได้จัดโครงการสร้างความรู้ความเข้าใจเกี่ยวกับความเสมอภาคและความเท่าเทียมทางการศึกษา ซึ่งผลที่ได้จาการลงพื้นที่พบว่ายังมีปัญหาด้านผู้เรียน ครูผู้สอน งบประมาณ และผู้ปกครอง อาทิ มีผู้เรียนหลุดจากการศึกษาในระบบ ขาดครูผู้สอนที่มีความรู้ความสามารถเฉพาะด้าน งบประมาณสําหรับการจัดการศึกษาให้ผู้เรียนที่มีความต้องการจําเป็นพิเศษ ยังไม่เพียงพอ เป็นต้น
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวโปรดเกล้าฯ ทส. ถวายผ้าพระกฐินพระราชทาน ประจำปี 2560
วันศุกร์ที่ 3 พฤศจิกายน 2560
สมเด็จพระเจ้าอยู่หัวโปรดเกล้าฯ ทส. ถวายผ้าพระกฐินพระราชทาน ประจําปี 2560
สมเด็จพระเจ้าอยู่หัวโปรดเกล้าฯ กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ประจําปี 2560
สมเด็จพระเจ้าอยู่หัวมหาวชิราลงกรณบดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐินให้กระทรวงทรัพยากรธรรมชาติและสิ่งแวดล้อม นําไปถวาย ณ วัดบวรมงคลราชวรวิหาร (วัดลิงขบ) แขวงบางยี่ขัน เขตบางพลัด กรุงเทพมหานคร
โดยวันนี้ (2 พฤศจิกายน 2560) เวลา 13.30 น. กระทรวงทรัพยากรธรรมชาติและสิ่งแวดล้อม จัดพิธีถวายผ้าพระกฐินพระราชทาน ณ วัดบวรมงคลราชวรวิหาร (วัดลิงขบ) แขวงบางยี่ขัน เขตบางพลัด กรุงเทพมหานคร โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธี นําคณะผู้บริหาร ข้าราชการ เจ้าหน้าที่ในสังกัด และประชาชนในพื้นที่ที่เข้าร่วมพิธี อัญเชิญองค์ผ้าพระกฐินพระราชทานจากพานแว่นฟ้าหน้าพระบรมฉายาลักษณ์สมเด็จพระเจ้าอยู่หัวฯ เข้าสู่อุโบสถ พร้อมทั้งกล่าวถวายเครื่องบริวารพระกฐินฯ และถวายเครื่องบริวารพระกฐิน ทั้งนี้ ได้จัดให้มีพิธีสมโภชองค์ผ้าพระกฐิน เมื่อวันที่ 1 พฤศจิกายน 2560 ที่ผ่านมา ในเวลา 18.00 น. ณ ศาลาการเปรียญ วัดบวรมงคลราชวรวิหาร
สําหรับการถวายผ้าพระกฐินพระราชทานในครั้งนี้ มียอดเงินจํานวน 1,651,999 บาท (หนึ่งล้านหกแสนห้าหมื่นหนึ่งพันเก้าร้อยเก้าสิบเก้าบาทถ้วน) โดยส่วนหนึ่งได้มอบเป็นทุนการศึกษาให้โรงเรียน วัดบวรมงคล และโรงเรียนศิริมงคลศึกษา จํานวน 30,000 บาท และ 20,000 บาท ตามลําดับ ซึ่งกระทรวงทรัพยากรธรรมชาติและสิ่งแวดล้อมขอขอบพระคุณผู้มีจิตศรัทธาทุกท่าน ที่ได้ร่วมทําบุญมหากุศลด้วย
อนึ่ง วัดบวรมงคล (วัดลิงขบ) เป็นพระอารามหลวงชั้นตรี ชนิดราชวรวิหาร โดยได้รับการสถาปนาขึ้นเป็นพระอารามหลวงเมื่อปี พ.ศ. 2532 ในสมัยพระบาทสมเด็จพระพุทธเลิศหล้านภาลัย โดยเจ้าฟ้ากรมขุนเสนารักษ์ พระอนุชาธิราช ทรงบูรณปฏิสังขรณ์ ได้รับพระทานนามใหม่ว่า “วัดบวรมงคลราชวรวิหาร” ในคราวได้มหาอุปราชาภิเษก เป็นสมเด็จพระบวรราชเจ้ามหาเสนานุรักษ์ กรมพระราชวังบวรสถานมงคล
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ กำชับขุดเจาะบ่อน้ำใต้ดิน ต้องมีความปลอดภัยต่อการนำไปใช้ พร้อมส่งเสริมการใช้พลังงานสีเขียวลดมลพิษทางอากาศ
วันจันทร์ที่ 20 กรกฎาคม 2563
รอง นรม. พลเอก ประวิตรฯ กําชับขุดเจาะบ่อน้ําใต้ดิน ต้องมีความปลอดภัยต่อการนําไปใช้ พร้อมส่งเสริมการใช้พลังงานสีเขียวลดมลพิษทางอากาศ
พลเอก ประวิตร วงษ์สุวรรณ รองนายกรัฐมนตรี เร่งกําชับขุดเจาะบ่อน้ําใต้ดิน ต้องมีความปลอดภัยต่อการนําไปใช้ พร้อมส่งเสริมการใช้พลังงานสีเขียวลดมลพิษทางอากาศ
วันนี้ (20 ก.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 4/2563 ผ่านระบบวิดิทัศน์ทางไกล (VDO Conference) โดยมีนายวราวุธ ศิลปะอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมหารือด้วย สรุปสาระสําคัญ ดังนี้
ที่ประชุมมีมติเห็นชอบการประเมินผลกระทบด้านสิ่งแวดล้อมของโครงการท่อส่งก๊าซธรรมชาติ FSRU ไปยังโรงไฟฟ้าพระนครใต้ โครงการก่อสร้างรถไฟทางคู่ ช่วงชุมชนทางจิระ – อุบลราชธานี โครงการถนนวงแหวนรอบเมืองนครราชสีมา จุดตัดทางหลวงหมายเลข 205 – แยกจุดตัดทางหลวงหมานเลข 226 โครงการปรับรุงขยายท่าอากาศยานตรัง และโครงการอาคารเช่าสําหรับข้าราชการผู้มีรายได้น้อย จ.สกลนคร โดยมีจุดประสงค์เพื่อหลีกเลี่ยงการทําลายทรัพยากรธรรมชาติ ไม่รุกล้ําเขตพื้นที่อุทยาน แหล่งที่อยู่อาศัยตามธรรมชาติของสัตว์ และไม่กระทบต่อทรัพยากรทางประวัติศาสตร์และโบราณคดี ด้วย
พร้อมกันนี้ ที่ประชุมยังมีมติเห็นชอบแผนปฏิบัติการด้านสิ่งแวดล้อมธรรมชาติและสิ่งแวดล้อมศิลปกรรมแห่งชาติระยะ 20 ปี (พ.ศ. 2561 – 2580) แนวทางการจัดการสิ่งแวดล้อมชุมชน เพื่อส่งเสริมและรักษาคุณภาพสิ่งแวดล้อม พ.ศ. 2563 – 2580 รวมถึงเห็นชอบในร่างกฎกระทรวง กําหนดให้ท้องที่ตําบลวัดเกต ตําบลหนองหอย อ. เมืองเชียงใหม่ ตําบลหนองผึ้ง ตําบลยางเนิ้ง และตําบลสารถี อ.สารถี จ.เชียงใหม่ และท้องที่ตําบลอุโมงค์ อ.เมืองลําพูน จ.ลําพูน เป็นพื้นที่เขตคุ้มครองสิ่งแวดล้อม พ.ศ. .... โดยจะนําเสนอคณะรัฐมนตรีเพื่อพิจารณาต่อไป
นอกจากนี้ ยังมีการทบทวนการบังคับใช้มาตรฐานการระบายมลพิษจากรถยนต์ใหม่ให้เป็นไปตามมาตรฐานยูโร 5 และยูโร 6 สนับสนุนการใช้พลังงานสีเขียว เพื่อลดมลพิษทางอากาศในประเทศไทย โดยเฉพาะฝุ่นละอองขนาดเล็ก PM 2.5 โดยรัฐมนตรีว่าการกระทรวงทรัพยากรธรรมชาติและสิ่งแวดล้อม ได้กําชับให้ทุกหน่วยงานที่เกี่ยวข้องทั้งกรมการขนส่งทางบก ตํารวจ เข้มงวดในการตรวจจับรถควันดํา ซึ่งโอกาสนี้ ประธานยังแสดงความกังวงถึงสารมลพิษ ที่อาจปนเปื้อนแหล่งน้ํา จากการเร่งดําเนินการขุดเจาะบ่อน้ําใต้ดินเพื่อกักเก็บน้ํา ซึ่งมีระยะความลึกมากกว่าในอดีต จึงสั่งการให้หน่วยงานที่เกี่ยวข้อง เพิ่มความระมัดระวัง เพื่อให้ประชาชนสามารถใช้นําเพื่อการอุปโภค บริโภค การเกษตรได้อย่างปลอดภัยด้วย
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. เตรียมความพร้อมร่างกายและจิตใจนักฟุตบอลเยาวชนทีมหมูป่าและโค้ช ให้พร้อมกลับบ้าน
วันอาทิตย์ที่ 15 กรกฎาคม 2561
สธ. เตรียมความพร้อมร่างกายและจิตใจนักฟุตบอลเยาวชนทีมหมูป่าและโค้ช ให้พร้อมกลับบ้าน
ปลัดกระทรวงสาธารณสุข เผยทีมแพทย์ จิตแพทย์ สหวิชาชีพ โรงพยาบาลเชียงรายประชานุเคราะห์ ดูแลรักษาทีมนักฟุตบอลเยาวชนและโค้ชให้พร้อมกลับบ้าน วันนี้สภาพร่างกายดีขึ้นตามลําดับ เตรียมความพร้อมด้านจิตใจ ให้รับรู้เหตุการณ์ที่เกิดขึ้น ซึ่งทุกคนร้องไห้ เขียนแสดงค
ปลัดกระทรวงสาธารณสุข เผยทีมแพทย์ จิตแพทย์ สหวิชาชีพ โรงพยาบาลเชียงรายประชานุเคราะห์ ดูแลรักษาทีมนักฟุตบอลเยาวชนและโค้ชให้พร้อมกลับบ้าน วันนี้สภาพร่างกายดีขึ้นตามลําดับ เตรียมความพร้อมด้านจิตใจ ให้รับรู้เหตุการณ์ที่เกิดขึ้น ซึ่งทุกคนร้องไห้ เขียนแสดงความรู้สึกขอบคุณบนภาพวาดของนาวาตรีสมาน และสัญญาว่าจะเป็นคนดี
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ในวันนี้ (15 กรกฎาคม 2561) ได้รับรายงานจากนายแพทย์ไชยเวช ธนไพศาล ผู้อํานวยการโรงพยาบาลเชียงรายประชานุเคราะห์ ภายหลังจากที่ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้มาเยี่ยมให้กําลังใจนักฟุตบอลเยาวชนทีมหมูป่าอะคาเดมีและโค้ช ซึ่งพบว่าทุกคนมีสภาพร่างกายดีขึ้นตามลําดับ ผลการตรวจทางห้องปฏิบัติการ ไม่พบเชื้อโรคติดต่ออุบัติใหม่ ทีมแพทย์ได้มีการปรับห้องให้มีความเหมาะสม พร้อมให้ญาติเข้าเยี่ยมดูแลใกล้ชิด
อาการล่าสุดเช้าวันนี้ กลุ่มที่ 1 จํานวน 4 คน เข้ารับการรักษาที่โรงพยาบาลตั้งแต่วันที่ 8 กรกฎาคม 2561 อาการทั่วไปปกติ ไม่มีไข้ รับประทานอาหารได้ปกติ สําหรับ 2 รายที่มีปัญหาปอดติดเชื้ออาการดีขึ้น ให้ยาปฏิชีวนะครบ 7 วันแล้ว
กลุ่มที่ 2 จํานวน4 คน เข้ารับการรักษาในโรงพยาบาลตั้งแต่วันที่ 9 กรกฎาคม 2561 อาการโดยรวมดี สัญญาณชีพปกติ ไม่มีไข้ รับประทานอาหารได้ปกติ รอให้ยาปฏิชีวนะครบ 7 วัน
กลุ่มที่ 3 จํานวน 5 คน เข้ารับการรักษาตั้งแต่วันที่ 10 กรกฎาคม 2561 อาการทั่วไปปกติ ไม่มีไข้แล้ว รายที่มีอาการหูอื้อดีขึ้น รอให้ยาปฏิชีวนะครบ 7 วัน
นายแพทย์เจษฎากล่าวต่อว่า สําหรับการดูแลด้านจิตใจ เมื่อวานนี้ (14 กรกฎาคม 2561) แพทย์พิจารณาแล้วว่า สภาพร่างกายของน้อง ๆ นักฟุตบอลและโค้ชแข็งแรงขึ้น สภาพจิตใจดีขึ้น จึงได้ตัดสินใจให้ญาติแจ้งข่าวการเสียชีวิตของนาวาตรีสมาน กุนัน ภายใต้การดูแลอย่างใกล้ชิดของทีมจิตแพทย์ นักจิตวิทยา ซึ่งทุกคนร้องไห้ และแสดงความเสียใจ โดยเขียนความรู้สึกลงบนภาพวาดของนาวาตรีสมาน ร่วมกันยืนไว้อาลัย กล่าวขอบคุณและสัญญาว่าจะเป็นคนดี ซึ่งพล.ต.วุฒิไชย อิศระ แพทย์ใหญ่กองทัพภาค 3 ได้กล่าวกับผู้ประสบภัย ในฐานะตัวแทนทหารว่า ถือเป็นภารกิจ เป็นเกียรติยศ ศักดิ์ศรี
นอกจากนี้ ทีมจิตแพทย์ นักจิตวิทยา สหวิชาชีพ ของโรงพยาบาลเชียงรายประชานุเคราะห์ ได้วางแผนการดูแลต่อเนื่อง เช่น การสื่อสารในครอบครัว การทํากลุ่มเตรียมความพร้อมก่อนกลับบ้าน การประสานงานกับสํานักงานเขตพื้นที่การศึกษาเพื่อติดตามผลในระบบโรงเรียน เพื่อให้ทุกคนมีสภาพจิตใจพร้อมที่จะกลับไปดําเนินชีวิตที่บ้าน โดยเฉพาะในช่วง 1 เดือนหลังออกจากโรงพยาบาล ซึ่งราชวิทยาลัยจิตแพทย์แห่งประเทศไทยได้มีข้อเสนอแนะสิ่งที่ควรและไม่ควรทํา สําหรับผู้เกี่ยวข้อง ทั้งสื่อมวลชน ตัวน้อง ๆ และโค้ชทีมหมูป่า ครอบครัว โรงเรียนชุมชน และสังคม
“เข้าใจว่าทุกคนมีความเป็นห่วงและหวังดี ไม่อยากให้มีการตําหนิหรือกล่าวโทษใคร ขอให้ใช้ช่วงเวลานี้ในการช่วยเหลือหรือให้กําลังใจซึ่งกันและกัน เพื่อให้เป็นช่วงเวลาที่ดีงามของคนทั้งประเทศ” นายแพทย์เจษฎากล่าว
****************************** 15 กรกฎาคม 2561
รัฐบาลไทย-ข่าวทำเนียบรัฐบาล-มหาดไทยแถลงการเปิดรับลงทะเบียนตลาดประชารัฐ 1 สัปดาห์ ประชาชนให้ความสนใจอย่างต่อเนื่อง ยอดสะสมกว่า 3.9 หมื่นคน
วันศุกร์ที่ 17 พฤศจิกายน 2560
มหาดไทยแถลงการเปิดรับลงทะเบียนตลาดประชารัฐ 1 สัปดาห์ ประชาชนให้ความสนใจอย่างต่อเนื่อง ยอดสะสมกว่า 3.9 หมื่นคน
มหาดไทยแถลงการเปิดรับลงทะเบียนตลาดประชารัฐ 1 สัปดาห์ ประชาชนให้ความสนใจอย่างต่อเนื่อง ยอดสะสมกว่า 3.9 หมื่นคน
วันนี้ (17พ.ย.60)พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเปิดเผยว่า ตามที่กระทรวงมหาดไทยได้บูรณาการความร่วมมือกับหน่วยงานที่เกี่ยวข้อง ดําเนินการรับลงทะเบียนผู้ประกอบการโครงการตลาดประชารัฐ ให้แก่พี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร ตั้งแต่วันที่ 10 พฤศจิกายน 2560 เป็นต้นมานั้น พบว่าตลอด1 สัปดาห์ที่ผ่านมา (10-16 พ.ย.60) มีพี่น้องประชาชนให้ความสนใจและเดินทางมาลงทะเบียนกันอย่างต่อเนื่องเป็นจํานวนมาก โดยเจ้าหน้าที่ของศูนย์ดํารงธรรม พัฒนากร และทุกหน่วยงานในพื้นที่ได้ร่วมกันทําหน้าที่ "พี่เลี้ยง" ให้คําปรึกษา และประเมินศักยภาพของประชาชน ซึ่งสามารถดําเนินการได้เป็นไปด้วยความเรียบร้อย และในขณะนี้มียอดสะสมของผู้ลงทะเบียนทั้งสิ้น39,271 รายและในส่วนตลาดที่ได้รับความนิยมสูงสุด 3 ลําดับแรก คือ 1. ตลาดประชารัฐคนไทยยิ้มได้ กรมการพัฒนาชุมชน 23,784 ราย 2. ตลาดประชารัฐท้องถิ่นสุขใจ 18,554 ราย และ 3. ตลาดประชารัฐของดีจังหวัด 9,247 ราย
ในส่วนของประเภทสินค้าที่ประชาชนประสงค์จะนํามาจําหน่าย 3 ลําดับแรก ได้แก่ 1. สินค้าเกษตร 9,183 ราย 2. อาหารพร้อมรับประทาน ข้าวแกง 8,754 ราย และ 3. ผัก ผลไม้ปลอดภัย 7,226 ราย
ในด้านประเภทของผู้ประกอบการ ได้แก่ 1. พ่อค้า/แม่ค้า 18,100 ราย 2. เกษตรกร 9,051 ราย 3. กลุ่ม OTOP 4,356 ราย และ 4. ผู้มีรายได้น้อย 4,318 ราย
สําหรับพื้นที่/จังหวัดที่มีผู้มาลงทะเบียนสูงสุด คือ 1. กรุงเทพมหานคร 2,698 ราย 2. จังหวัดศรีสะเกษ 2,324 ราย 3. จังหวัดนครราชสีมา 2,148 ราย 4. จังหวัดสกลนคร 1,539 ราย และ 5. จังหวัดกาฬสินธุ์ 1,016 ราย
ในโอกาสนี้ กระทรวงมหาดไทย ขอเชิญชวนพี่น้องประชาชน เกษตรกร พ่อค้า แม่ค้า กลุ่ม OTOP ผู้มีรายได้น้อย และผู้ที่ได้รับความเดือดร้อนจากการไม่มีสถานที่ค้าขาย ไปลงทะเบียนเป็นผู้ประกอบการตลาดประชารัฐ ถึงวันที่ 30 พฤศจิกายน 2560 นี้ ที่ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ และสํานักงานเขตทั้ง 50 เขตในกรุงเทพมหานคร.
ครั้งที่ 175/2560
กลุ่มงานเผยแพร่การประชาสัมพันธ์ กองสารนิเทศ สป.มท.
รัฐบาลไทย-ข่าวทำเนียบรัฐบาล-ผลสำเร็จมาตรการ “ชิมช้อปใช้”
วันพฤหัสบดีที่ 13 กุมภาพันธ์ 2563
ผลสําเร็จมาตรการ “ชิมช้อปใช้”
วันพฤหัสบดีที่ 13 กุมภาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดําเนินการมาตรการ “ชิมช้อปใช้” ที่เริ่มใช้งานตั้งแต่วันที่ 27 ก.ย. 62 และสิ้นสุดลงเมื่อวันที่ 31 ม.ค. 63 โดยมีผู้ใช้สิทธิ์กว่า 11 ล้านคน จากผู้มีสิทธิ์ 14 ล้านคน มียอดใช้จ่ายรวม 28,820 ล้านบาท ส่วนใหญ่เป็นการใช้จ่ายในเมืองรองคิดเป็นสัดส่วนร้อยละ 60 และใช้จ่ายผ่าน g-Wallet ช่อง 2 ซึ่งเป็นเงินของประชาชนเองมีมากกว่า g-Wallet ช่อง 1 ถึง 16 เท่า ส่งผลให้เม็ดเงินกระจายไปยังร้านค้าทั่วประเทศกว่า 170,000 ร้าน ช่วยเพิ่มยอดการจัดเก็บภาษีมูลค่าเพิ่มบนฐานการใช้จ่ายภายในจังหวัด ร้อยละ 5.4 ต่อปี ทําให้เศรษฐกิจหมุนเวียนและส่งเสริมการใช้เทคโนโลยีทางการเงินให้แพร่หลายมากขึ้นอีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี